Diari Oficial de la Generalitat Valenciana


Sumari del DOGV 6019, del 22-05-2009 (2009/5599)

RESOLUCIÓ de 16 de març de 2009, del Servici Territorial d'Energia d'Alacant, per la qual se sotmet a informació pública la sol·licitud d'autorització administrativa, aprovació del projecte d'execució d'instal·lacions i reconeixement, en concret, de la utilitat pública del projecte denominat: Gasoducte de transport secundari Elx-Monòver-Algueña, i les seues instal·lacions auxiliars, als termes municipals d'Elx, Monforte del Cid, Novelda, Monòver, el Pinós i Algueña, a la província d'Alacant, així com el seu estudi d'impacte ambiental. Expedient CBREDE: 2007/66/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6019

Data del DOGV
:   22-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5599


Data del document
:   16-03-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Monforte del Cid
    * Elx
    * Novelda
    * Pinós, el
    * Monòver
    * Algueña
    * impacte ambiental
    * empresa privada
    * gasoducte

RESOLUCIÓ de 16 de març de 2009, del Servici Territorial d'Energia d'Alacant, per la qual se sotmet a informació pública la sol·licitud d'autorització administrativa, aprovació del projecte d'execució d'instal·lacions i reconeixement, en concret, de la utilitat pública del projecte denominat: Gasoducte de transport secundari Elx-Monòver-Algueña, i les seues instal·lacions auxiliars, als termes municipals d'Elx, Monforte del Cid, Novelda, Monòver, el Pinós i Algueña, a la província d'Alacant, així com el seu estudi d'impacte ambiental. Expedient CBREDE: 2007/66/03. [2009/5599]
Als efectes previstos en la Llei 34/1998, de 7 d'octubre, del Sector d'Hidrocarburs; en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, en relació amb els articles 17 de la Llei d'Expropiació Forçosa i 56 del seu Reglament; així com en el reglament (aprovat per Decret 162/1990, de 15 d'octubre) per a l'execució de la Llei 2/1989, de 3 de març, d'Impacte Ambiental, de la Generalitat Valenciana, se sotmet a informació pública la sol·licitud d'autorització administrativa, aprovació del projecte d'execució d'instal·lacions, reconeixement, en concret, de la utilitat pública i estudi d'impacte ambiental del projecte denominat: Gasoducte de transport secundari Elx-Monòver-Algueña, les característiques del qual es detallen a continuació:
Peticionari: Endesa Gas Transportista, SL, amb domicili a Saragossa, carrer del Doctor Aznar Molina, 2.
Objecte de la petició: autorització administrativa, aprovació del projecte d'execució d'instal·lacions i reconeixement, en concret, de la utilitat pública del projecte denominat: Gasoducte de transport secundari Elx-Monòver-Algueña i les seues instal·lacions auxiliars, a la província d'Alacant, així com la seua Declaració d'Impacte Ambiental.
Descripció de les instal·lacions:
- Traçat: el gasoducte s'inicia en la posició ELALGUE 01 ubicada al costat de la posició existent 15.25 del gasoducte València-Alacant, propietat d'ENAGÁS, SA, al terme municipal d'Elx i acaba en la posició ELALGUE 06, situada al terme municipal d'Algueña, i discorre en la seua totalitat dins de la província d'Alacant.
- Instal·lacions auxiliars:
· Sis posicions de vàlvules (cinc amb estació de regulació i mesurament i una altra amb nuc de vàlvules telecomandament):
a) Posició ELALGUE-1. Vàlvula de seccionament telecomandada. Trampa de rascadors.
b) Posició ELALGUE-2. Vàlvula de seccionament telecomandada i derivació. Estació de regulació i mesurament ERM G-650.
c) Posició ELALGUE-3. Vàlvula de seccionament telecomandada i derivació. Estació de regulació i mesurament ERM G-400.
d) Posición ELALGUE-4. Válvula de seccionament telecomandada i derivació. Estació de regulació i mesurament ERM G-650.
e) Posició ELALGUE-5. Vàlvula de seccionament telecomandada i derivació. Estació de regulació i mesurament ERM G-250.
f) Posició ELALGUE-6. Vàlvula de seccionament telecomandada i derivació. Estació de regulació i mesurament ERM G-400 i trampa de rascadors.
· Connexions elèctriques a totes les posicions en baixa tensió.
· Estació de protecció catòdica que s'instal·larà en les posicions ELALGUE-2 i ELALGUE-5.
· Sistemes de telecomunicacions i telecontrol que s'instal·larà en un conducte de polietilé al costat del tub principal i en la mateixa rasa.
- Canonades: canonada d'acer al carboni de diàmetre 10'', segons especificació bàsica API 5L, de qualitat Gr X-42, soterrada a una profunditat mínima d'1,00 metre des de la generatriu superior de la canonada, pressió de disseny de 59 bars i longitud de 58.236,56 metres.
Pressupost: deu milions nou-cents trenta-huit mil set-cents quaranta-huit euros amb cinquanta-dos cèntims d'euro (44.577.324,52 €).
El projecte inclou la relació concreta i individualitzada de béns i drets afectats i plans parcel·laris d'expropiació.
L'afecció a finques de propietat privada derivada de la construcció del projecte es concreta en la manera següent:
Un. Expropiació forçosa dels terrenys sobre els quals s'han de construir les instal·lacions fixes en superfície.
Dos. Per a les canalitzacions:
a) Imposició de servitud permanent de pas de gas al llarg del traçat de la conducció, amb una amplària de 2 metres, 1 a cada costat de l'eix, per on discorrerà soterrada la canonada o les canonades que es requerisquen per a la conducció del gas. Esta servitud que s'establix estarà subjecta a les limitacions següents al domini.
1. Prohibició d'efectuar treballs de llaurada o semblants a una profunditat superior a cinquanta centímetres, així com plantar arbres o arbustos a una distància inferior a 2 metres comptadors de l'eix de la canonada.
2. Prohibició de realitzar qualsevol tipus d'obres, construcció, edificació o efectuar cap acte que poguera danyar o pertorbar el bon funcionament de les instal·lacions a una distància inferior de 5 metres de l'eix del traçat, a l'un i l'altre costat d'este. Esta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.
3. Lliure accés del personal i equips necessaris per a poder mantindre, reparar o renovar les instal·lacions amb pagament, si és el cas, dels danys que s'hi ocasionen.
4. Possibilitat d'instal·lar les fites de senyalització o delimitació i els tubs de ventilació, així com realitzar les obres superficials o subterrànies que siguen necessàries per a l'execució o funcionament de les instal·lacions.
b) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta Zona es farà desaparéixer, temporalment, tot obstacle i es realitzaran les obres necessàries per a l'estés i instal·lació de la canalització i elements annexos, executant els treballs o operacions precises als dits fins.
Tres. Per al pas dels cables de connexió i elements dispersius de protecció catòdica:
a) Imposició de servitud permanent de pas en una franja de terreny d'un metre d'amplària, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària, la corresponent a la de la instal·lació més un metre a cada costat. Estes franges estaran subjectes a les limitacions següents:
- Prohibició d'efectuar treballs de llaurada o semblants a una profunditat superior a cinquanta centímetres, a plantar arbres o arbustos i realitzar qualsevol tipus d'obres, construcció o edificació a una distància inferior a 1,5 metres, a cada costat del cable de connexió o del límit de la instal·lació soterrada dels llits dispersius, i es podrà exercir el dret a talar o arrancar els arbres o els arbustos que hi haguera a distància inferior a la indicada.
- Lliure accés del personal i elements necessaris per a poder vigilar, mantindre, reparar o renovar les instal·lacions, amb pagament, si és el cas, dels danys que s'hi ocasionen.
b) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació, i en la qual es podrà fer desaparéixer tot obstacle, així com realitzar les obres necessàries per a l'estesa i muntatge de les instal·lacions i dels elements annexos, i executar les obres o operacions necessàries als mencionats fins.
Quatre. Per a les línies elèctriques de mitjana tensió:
a) Servitud permanent de pas en una franja de terreny de 2 metres a cada costat de l'eix de la línia i en tot el seu traçat que implicarà lliure accés del personal i elements necessaris per a poder vigilar, mantindre, reparar o renovar les instal·lacions, amb pagament si és el cas, dels danys que s'hi ocasionen.
b) Servitud permanent de volada en una franja de 15 metres centrada amb l'eix de la línia, en la qual s'establixen:
- Prohibició d'alçar edificacions o construccions de qualsevol tipus, ni efectuar cap acte que puga danyar el bon funcionament de la línia, a una distància inferior a 7,5 metres de l'eix de la línia de pals de la instal·lació.
- Prohibició de plantar arbres amb alçària màxima superior a 4 metres a una distància inferior a 3 metres de l'eix de la línia de pals de la instal·lació.
c) Ocupació temporal de la superfície que es determina per a cada línia en els plans parcel·laris, per a realitzar les obres necessàries.
Cosa que es fa pública per a coneixement generalment i especialment dels propietaris de terrenys i la resta de titulars afectats pel mencionat projecte, la relació dels quals s'inserix al final d'este anunci perquè puga ser examinat l'expedient en el Servici Territorial d'Energia d'Alacant de la Conselleria d'Infraestructures i Transport, situat a la Torre Generalitat, Rambla Méndez Núñez 41, 5ª planta (CP 03355), i presentar les al·legacions que es consideren oportunes en el termini de 30 dies comptadors a partir de l'endemà de la inserció d'este anunci. Els plans parcel·laris podràs ser igualment consultats en els ajuntaments respectius.
Alacant, 16 de març de 2009.- El cap del Servici Territorial d'Energia, p. a., el cap de la Secció d'Energia: Rafael Muñoz Gómez.